《闵黎吟三首》
明代·万表

地何产楠与速，吾何畜豕与犊。豕犊盈盘吏反嗔，楠速穷年束不足。

但愿黄金满粤南，宁使黎田不盈粟。粤南金多吏不索，黎田粟少人未哭。

刻箭为约安得销，岁岁生当剥吾肉。负戈因拚一命偿，嗟嗟黎人谁尔牧？

皇章惠尔非尔毒。

作者简介：（1498—1556）浙江鄞县人，字民望，号鹿园。袭世职宁波卫指挥佥事。正德十五年武进士。累迁至漕运总兵，佥书南京中军都督府。表久督漕运，深悉河道通塞，国计赢绌。又通经术，熟悉先朝故实。信佛好施与，常以医药济人。有《海寇议》、《玩鹿亭稿》、《万氏家钞济世良方》等。